b'\n_START_ARTICLE_\nZhi-Gong-partiet\n_START_PARAGRAPH_\nZhi-Gong-partiet (forenklet kinesisk: \xe4\xb8\xad\xe5\x9b\xbd\xe8\x87\xb4\xe5\x85\xac\xe5\x85\x9a; tradisjonell kinesisk: \xe4\xb8\xad\xe5\x9c\x8b\xe8\x87\xb4\xe5\x85\xac\xe9\xbb\xa8; pinyin: Zh\xc5\x8dnggu\xc3\xb3 Zh\xc3\xacg\xc5\x8dngd\xc7\x8eng) er et av \xc3\xa5tte sm\xc3\xa5 blokkpartier i Folkerepublikken Kina._NEWLINE_Zhi-Gong-partiet ble grunnlagt i oktober 1925 i San Francisco, men partisentralen ble allerede i 1926 lang til Hongkong. Partiet ble i den f\xc3\xb8rste tiden ledet av de tidligere Kuomintangmedlemmene Chen Jiongming og Tang Jiyao. De gikk inn for en kinesisk f\xc3\xb8deralisme og flerpartidemokrati. Etter mandsjuriakrisen var partiet antijapansk, og st\xc3\xb8ttet opp om propaganda og boikotter rettet mot Japan. Under den japanske okkupasjon av Hongkong fra 1941 ble partiet nesten helt oppl\xc3\xb8st._NEWLINE_Under sin tredje partikongress, i 1947, orienterte partiet seg mot venstre politisk. Siden har det fungert som et taler\xc3\xb8r for utenlandskinesere. Ogs\xc3\xa5 etter grunnleggelsen av Folkerepublikken Kina har det hatt denne rollen._NEWLINE_I april 2007 ble Wan Gang, stedfordtredende formann for partiet, utnevnt til landets tekonologiminister. Det ble f\xc3\xb8rste gang siden 1950-\xc3\xa5rene at en person som ikke tilh\xc3\xb8rte kommunistpartiet fikk en ministerpost.'